מסורניים

מסורניים (שם מדעי: Pristidae) היא המשפחה היחידה בסדרת המסורנאים, שפרטיה ידועים גם בשם "דגי מסור". במשפחה כלולים שבעה מינים: שישה מהם בסוג מסורן, ואחד מהם בסוג Anoxypristis. בקדמת ראשם של המסורניים מזדקר חרטום דמוי מסור שטוח, כפול, שבו קבועות שיניים חדות.

יש להבדיל בין סדרת המסורניים ששייכים לבטאים לבין סדרת המגרנאים (Pristiophoriformes) ששייכים לדמויי כריש ודומים להם ביותר, אך הם יותר קטנים ושיניהם יותר בולטות.

על פי כמה חלוקות בני משפחה זו שייכים לסדרה רינופריסטיים (Rhinopristiformes).

 מאפיינים 
המסורנים יכולים להגיע לאורך של שישה עד תשעה מטרים. המסור עשוי להגיע לאורך שני מטרים, ורוחב בסיסו ל-30 סנטימטרים. הם נפוצים במים רדודים בימים טרופיים וסובטרופיים.

מין אחד נפוץ בחוף הים התיכון של ישראל - מסורן ארוך-שן, המזדמן גם במפרץ אילת. מינים נוספים המופיעים במפרץ אילת הם מסורן קצר-שן ומסורן ירוק. יש שהמסורניים חודרים גם לנהרות: המסורן של מפרץ מקסיקו משוטט בחלקיו התחתיים של נהר המיסיסיפי, מין אחר נע לאורך נהר הזמבזי שבאפריקה, ומין נוסף שוחה במעלה נהרות בהודו.

תפקידו העיקרי של המסור הוא ללכוד מזון, אך הוא יכול גם לשמש נשק מגן. יש שהדג נובר במסורו בטין ובחול שבקרקעית הים בתורו אחר מזונו - רכיכות, סרטנים וקיפודי ים; ויש שהוא חודר לתוך להקת דגים ו"קוצר" בהם במסורו.

מיון
במשפחה ישנם 2 סוגים:
סוג ומין יחיד:
 שם  שם מדעי תמונה/איור שימור: מסורן סכיני  Anoxypristis cuspidata  100px  שימור EN
סוג מסורן (Pristis):
 שם  שם מדעי תמונה/איור שימור: מסורן גמד  Pristis clavata  100px  שימור CR מסורן קצר-שן  Pristis pectinata  100px  שימור CR מסורן ירוק  Pristis zijsron  100px  שימור CR מסורן מצוי  Pristis pristis  100px  שימור CR

קישורים חיצוניים

 'Hedge trimmer' fish facing global extinction - מאתר ה-BBC

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי שארל לוסיאן בונפרטה
קטגוריה:בעלי חיים שתוארו ב-1838